[pic] | KOMMISSIONEN FOR DE EUROPÆISKE FÆLLESSKABER |

Bruxelles, den 6.11.2007

KOM(2007) 689 endelig

MEDDELELSE FRA KOMMISSIONEN TIL RÅDET OG EUROPA-PARLAMENTET

INSTRUMENTET FOR FØRTILTRÆDELSESBISTAND (IPA) FLERÅRIGT VEJLEDENDE RAMMEBELØB FOR 2009-2011

MEDDELELSE FRA KOMMISSIONEN TIL RÅDET OG EUROPA-PARLAMENTET

INSTRUMENT ET FOR FØRTILTRÆDELSESBISTAND (IPA) FLERÅRIGT VEJLEDENDE RAMMEBELØB FOR 2009-2011

Indledning

Det flerårige vejledende rammebeløb for instrumentet for førtiltrædelsesbistand har til formål at give oplysninger om den vejledende fordeling af den samlede IPA-bistand, som Kommissionen har foreslået i henhold til artikel 5 i IPA-forordningen (forordning (EF) nr. 1085/2006). Det udgør et bindeled mellem de politiske rammer inden for udvidelsespakken og budgetprocessen. I det flerårige vejledende planlægningsdokument, som er udarbejdet for hvert enkelt modtagerland og for flerlandeprogrammerne, og gennem hvilket førtiltrædelsesbistanden ydes, vil der blive taget hensyn til den vejledende fordeling, som er foreslået under det flerårige vejledende rammebeløb.

Det flerårige vejledende rammebeløb er baseret på en rullende treårig programmeringscyklus. Under normale omstændigheder vil et vejledende rammebeløb for år N, N+1 og N+2 blive fremlagt i sidste kvartal af år N-2 som en del af udvidelsespakken, og det udgør et forslag til, hvordan de politiske prioriteter, der er opstillet i selve pakken, føres ud i livet under hensyntagen til rammebeløbet. Det første flerårige vejledende rammebeløb, som gjaldt for 2008-2010 (og omfattede tal for 2007), blev vedtaget den 8. november 2006. Dette andet flerårige vejledende rammebeløb gælder for årene 2009-2011. Det angiver fordelingen af rammebeløbet for førtiltrædelsesbistand pr. land og pr. komponent for de pågældende år og angiver også regionale og horisontale midler og de midler, der er afsat til støtteudgifter.

De overordnede politiske prioriteter for førtiltrædelsen er opstillet i tiltrædelsespartnerskaberne og de europæiske partnerskaber, de årlige statusrapporter og udvidelsesstrategidokumentet, som indgår i den udvidelsespakke, der hvert år forelægges for Rådet og Europa-Parlamentet.

Strategisk finansiel programmering

1. Fordeling af midlerne på de enkelte lande

Udgangspunktet for tildelingerne i 2007 var Kommissionens løfte om at sikre, at der ikke var nogen modtagerlande, som ville modtage mindre i 2007 end i 2006, og at Bosnien-Hercegovina og Albanien ikke ville få mindre end det årlige gennemsnit af de midler, som de hver især modtog mellem 2004 og 2006. Sidstnævnte punkt afspejlede det forhold, at de midler, som var afsat til disse lande, blev koncentreret i 2004.

Tallene for 2008 og frem er beregnet på grundlag af tildelingerne pr. indbygger, der tidligere er blevet anført som proxyindikator for behov og effekt. Med denne foranstaltning skulle landene på Vestbalkan i løbet af den periode, som det nuværende finansielle rammebeløb vedrører, kunne forbedre deres situation, så de når op over det gennemsnit pr. indbygger for 2004-2006, som de modtog under CARDS, nemlig 23 EUR (i 2004-priser) Ifølge det flerårige vejledende rammebeløb for 2008-2010 vil dette blive nået for alle landene på Vestbalkan senest i 2010. Tallene for landene på Vestbalkan for 2011 fastholder disse niveauer for hvert af landene.

For kandidatlandene Kroatien og Den Tidligere Jugoslaviske Republik Makedonien vil der senest i 2008 kunne nås et niveau på over 30 EUR pr. indbygger (i 2004-priser). Dette niveau fastholdes i 2009-2011 for Kroatien. For Den Tidligere Jugoslaviske Republik Makedonien stiger finansieringen pr. indbygger fortsat, hvilket afspejler det minimumsniveau af finansiering, som er nødvendigt for, at der kan ske en passende opbygning af administrativ kapacitet, uanset landets størrelse.

Hvad angår Tyrkiet, er der under hensyn til landets størrelse og absorptionskapacitet tale om en gradvis forøgelse af bistanden pr. indbygger i perioden 2007-2011.

De enkelte landes behov og absorptionskapacitet er blevet vurderet ved tildelingen.

2. Fordeling på de enkelte komponenter

Ved fastlæggelsen af tildelingerne til de forskellige komponenter er der taget hensyn til, hvor langt man er nået med klargøringen af decentrale forvaltningssystemer, som er nødvendig for gennemførelsen af komponent III, IV og Vi i de nuværende kandidatlande, og behovet for, at komponent II-finansieringen modsvarer den tilsvarende støtte fra EFRU under udgiftsområde 1b, eftersom den vedrører grænseoverskridende samarbejde med medlemsstaterne.

Præsentation af tallene

I nedenstående tabel angives ovennævnte tal i løbende priser og i euro . Tabellen viser tildelingerne pr. land og pr. komponent og tildelingerne til de regionale programmer og flerlandeprogrammerne samt støtteudgifter. I overensstemmelse med den nuværende praksis angives bistanden til Kosovo[1] særskilt, og den vil blive genstand for et særskilt flerårigt vejledende planlægningsdokument. Tallene for 2007 og 2008 er medtaget til orientering.

Støtteudgifter

Dette rammebeløb dækker de administrationsomkostninger, som er direkte knyttet til gennemførelsen af IPA. I 2007 og 2008 omfatter det også administrationsomkostninger for udfasning af den tidligere førtiltrædelsesstøtte, herunder også for Bulgarien og Rumænien.

Fordeling på regionale og horisontale programmer

Ifølge IPA-forordningen skal donorkoordineringen, herunder koordineringen med internationale finansielle institutioner, forbedres for at opnå den størst mulige virkning af tilskuddene. Den eksisterende facilitet vedrørende energieffektivitet vil blive udvidet til landene på Vestbalkan. Samarbejdet med Den Europæiske Fond for Sydøsteuropa vil fortsat fremme private investeringer (mikrovirksomheder og små og mellemstore virksomheder), og der vil i samarbejde med EIB og andre internationale finansielle institutioner blive udviklet en ny infrastrukturfacilitet for at fremme investeringer i transport-, energi- og miljøsektoren og den sociale sektor. En finansieringsfacilitet for civilsamfundet vil blive finansieret gennem både de regionale og de nationale programmer.

Finansieringen af civile administrationer i overgangsperioder vil fortsætte i 2008, navnlig for FN's mission i Kosovo (UNMIK) og Den Høje Repræsentants Kontor (OHR) i Bosnien-Hercegovina.

Flerårigt vejledende rammebeløb: Fordeling af rammebeløbet for instrumentet for førtiltrædelsesbistand for 2009-2011 på de enkelte lande og komponenter

Land | Komponent | 2007 | 2008 | 2009 | 2010 | 2011 |

KROATIEN | Omstillingsstøtte og institutionsopbygning | 49 611 775 | 45 374 274 | 45 601 430 | 39 483 458 | 39 959 128 |

Grænseoverskridende samarbejde | 9 688 225 | 14 725 726 | 15 898 570 | 16 216 542 | 16 540 872 |

Regionaludvikling | 45 050 000 | 47 600 000 | 49 700 000 | 56 800 000 | 58 200 000 |

Udvikling af menneskelige ressourcer | 11 377 000 | 12 700 000 | 14 200 000 | 15 700 000 | 16 000 000 |

Udvikling af landdistrikter | 25 500 000 | 25 600 000 | 25 800 000 | 26 000 000 | 26 500 000 |

I alt | 141 227 000 | 146 000 000 | 151 200 000 | 154 200 000 | 157 200 000 |

DEN TIDLIGERE JUGOSLAVISKE REPUBLIK MAKEDONIEN | Omstillingsstøtte og institutionsopbygning | 41 641 613 | 39 922 001 | 38 128 499 | 36 317 068 | 34 503 410 |

Grænseoverskridende samarbejde | 4 158 387 | 5 277 999 | 5 571 501 | 5 682 932 | 5 796 590 |

Regionaludvikling | 7 400 000 | 12 300 000 | 20 800 000 | 29 400 000 | 35 000 000 |

Udvikling af menneskelige ressourcer | 3 200 000 | 6 000 000 | 7 100 000 | 8 400 000 | 9 400 000 |

Udvikling af landdistrikter | 2 100 000 | 6 700 000 | 10 200 000 | 12 500 000 | 14 000 000 |

I alt | 58 500 000 | 70 200 000 | 81 800 000 | 92 300 000 | 98 700 000 |

TYRKIET | Omstillingsstøtte og institutionsopbygning | 256 702 720 | 250 165 819 | 233 200 653 | 211 312 664 | 230 620 919 |

Grænseoverskridende samarbejde | 2 097 280 | 8 834181 | 9 399 347 | 9 587 336 | 9 779 081 |

Regionaludvikling | 167 500 000 | 173 800 000 | 182 700 000 | 238 100 000 | 291 400 000 |

Udvikling af menneskelige ressourcer | 50 200 000 | 52 900 000 | 55 600 000 | 63 400 000 | 77 600 000 |

Udvikling af landdistrikter | 20 700 000 | 53 000 000 | 85 500 000 | 131 300 000 | 172 500 000 |

I alt | 497 200 000 | 538 700 000 | 566 400 000 | 653 700 000 | 781 900 000 |

ALBANIEN | Omstillingsstøtte og institutionsopbygning | 54 318 790 | 61 111 756 | 70 917 079 | 82 711 421 | 84 301 650 |

Grænseoverskridende samarbejde | 6 681 210 | 9 588 244 | 10 282 921 | 10 488 579 | 10 698 350 |

I alt | 61 000 000 | 70 700 000 | 81 200 000 | 93 200 000 | 95 000 000 |

BOSNIEN-HERCEGOVINA | Omstillingsstøtte og institutionsopbygning | 58 136 394 | 69 854 783 | 83 892 254 | 100 688 099 | 102 681 861 |

Grænseoverskridende samarbejde | 3 963 606 | 4 945 217 | 5 207 746 | 5 311 901 | 5 418 139 |

I alt | 62 100 000 | 74 800 000 | 89 100 000 | 106 000 000 | 108 100 000 |

MONTENEGRO | Omstillingsstøtte og institutionsopbygning | 27 490 504 | 28 112 552 | 28 632 179 | 29 238 823 | 29 843 599 |

Grænseoverskridende samarbejde | 3 909 496 | 4 487 448 | 4 667 821 | 4 761 177 | 4 856 401 |

I alt | 31 400 000 | 32 600 000 | 33 300 000 | 34 000 000 | 34 700 000 |

SERBIEN | Omstillingsstøtte og institutionsopbygning | 181 496 352 | 179 441 314 | 182 551 643 | 186 206 679 | 189 956 810 |

Grænseoverskridende samarbejde | 8 203 648 | 11 458 686 | 12 248 357 | 12 493 321 | 12 743 190 |

I alt | 189 700 000 | 190 900 000 | 194 800 000 | 198 700 000 | 202 700 000 |

KOSOVO[2],[3] | Omstillingsstøtte og institutionsopbygning | 68 300 000 | 121 993 920 | 63 339 798 | 64 484 594 | 65 828 286 |

Grænseoverskridende samarbejde | 0 | 2 706 080 | 2 760 202 | 2 815 406 | 2 871 714 |

I alt | 68 300 000 | 124 700 000 | 66 100 000 | 67 300 000 | 68 700 000 |

Landeprogrammer i alt | 1 109 427 000 | 1 248 600 000 | 1 263 900 000 | 1 399 400 000 | 1 547 000 000 |

Landeprogrammer i alt | 1 109 427 000 | 1 248 600 000 | 1 263 900 000 | 1 399 400 000 | 1 547 000 000 |

Regionale og horisontale programmer | 108 980 000 | 140 700 000 | 160 000 000 | 157 700 000 | 160 800 000 |

ADMINISTRATIONS-OMKOSTNINGER | 44 793 000 | 54 000 000 | 56 500 000 | 64 600 000 | 75 000 000 |

I ALT | 1 263 200 000 | 1 433 300 000 | 1 480 400 000 | 1 621 700 000 | 1 782 800 000 |

Tal angivet i EUR og løbende priser.

[1] I henhold til UNSCR 1244.

[2] I henhold til UNSCR 1244.

[3] Kommissionen foreslog i sin ændringsskrivelse nr. 1 til det foreløbige budgetforslag for 2008 som led i en bredere mobilisering af nye midler til støtte af stabilitet og udvikling i Kosovo, at IPA-midlerne til Kosovo forhøjes med 60 mio. EUR. Denne forhøjelse er medtaget i tildelingen til Kosovo for 2008.